Document ID: 32004D0344

Odločba Komisije
z dne 23. marca 2004
o načinu določitve rezerve na podlagi doseženih rezultatov državam članicam za pomoč iz strukturnih skladov Skupnosti v okviru ciljev 1, 2 in 3 ter finančnega inštrumenta za usmerjanje ribištva (FIUR) zunaj cilja 1
(notificirana pod dokumentno številko K(2004) 883)
(2004/344/ES)
KOMISIJA EVROPSKIH SKUPNOSTI JE
- ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o strukturnih skladih [1] in zlasti člena 44 Uredbe,
ob upoštevanju naslednjega:
(1) Člen 7(5) Uredbe (ES) 1260/1999 določa, da se 4 % odobrenih pravic za prevzem obveznosti, predvidenih v okvirni dodelitvi sredstev za posamezno državo, dodeli v skladu s členom 44 Uredbe. Dne 1. julija 1999 je Komisija določila posamezni državi članici okvirno dodelitev odobrenih pravic za prevzem obveznosti za cilj 1 in cilj 2 z Odločbama Komisije 1999/501/ES [2] in 1999/504/ES [3], za cilj 3 z Odločbo Komisije 1999/505/ES [4] ter za finančni inštrument za usmerjanje ribištva (FIUR) zunaj cilja 1 z Odločbo Komisije 1999/500/ES [5].
(2) Pred 31. decembrom 2003 so na podlagi kazalnikov za spremljanje iz člena 44(1) Uredbe (ES) št. 1260/1999 države članice v tesnem posvetovanju s Komisijo ocenile uspešnost posameznih dokumentov pomoči. Glede na te ocene so poslale Komisiji svoje predloge za dodelitev rezerve na podlagi doseženih rezultatov.
(3) Rezervo na podlagi doseženih rezultatov je torej treba vključiti v operativne programe ali enoten programski dokument oziroma v tiste prednostne naloge slednjega, ki se štejejo kot uspešne.
(4) To odločbo bo dopolnila odločba Komisije o vsakem operativnem programu ali enotnem programskem dokumentu v skladu s členoma 14 in 15 Uredbe (ES) št. 1260/1999 in ob upoštevanju berlinskega profila letnega dodeljevanja sredstev -
SPREJELA NASLEDNJO ODLOČBO:
Člen 1
Dodelitev rezerve na podlagi doseženih rezultatov za državo članico za cilj 1 se določi v Prilogi 1.
Člen 2
Dodelitev rezerve na podlagi doseženih rezultatov za državo članico za cilj 2 se določi v Prilogi 2.
Člen 3
Dodelitev rezerve na podlagi doseženih rezultatov za državo članico za cilj 1 se določi v Prilogi 3.
Člen 4
Dodelitev rezerve na podlagi doseženih rezultatov države članice za finančni inštrument o usmerjanju ribištva zunaj cilja 1 se določi v Prilogi 4.
Člen 5
Ta odločba je naslovljena na države članice.
V Bruslju, 23. marca 2004

Labels: 2
15
5